О Б Р А З Л О Ж Е Њ Е

I. УСТАВНИ ОСНОВ

Уставни основ за доношење Закона о изменама и допунама Закона о основном образовању и васпитању садржан је у одредби члана 97. тачка 10. Устава Републике Србије, према коме Република Србија уређује и обезбеђује, између осталог, систем у области образовања и бриге о деци.

II. РАЗЛОЗИ ЗА ДОНОШЕЊЕ ЗАКОНА

Закон о изменама и допунама Закона о основном образовању и васпитању (у даљем тексту: Закон), који је ступио на снагу осмог дана од дана објављивања у „Службеном гласнику Републике Србије”, односно 18. новембра 2017. године, допринео је унапређивању примене појединих законских решења у циљу обезбеђивања и унапређивања квалитета, доступности и праведности основног образовања и васпитања.

С обзиром на то да је у поступку доношења Закон о изменама и допунама Закона о основама система образовања и васпитања, којим се унапређују поједина решења у области предшколског и основног образовања и васпитања, указала се потреба да се у Закону о основном образовању и васпитању изврше одговарајуће измене и допуне у циљу усаглашавања са одредбама закона којим се уређују основе система образовања и васпитања.

III. ОБЈАШЊЕЊЕ ОСНОВНИХ ПРАВНИХ ИНСТИТУТА

И ПОЈЕДИНАЧНИХ РЕШЕЊА

Чланом 1. Предлога закона о изменама и допунама Закона о основном образовању и васпитању (у даљем тексту: Предлог закона) извршена је измена члана 61. Закона којим се прописује успех ученика и оцена, тако што је, између осталог, прецизирано да се изборни програм други страни језик оцењује бројчано и улази у општи успех ученика, у циљу усклађивања са новим Законом о изменама и допунама Закона о основама система образовања и васпитања.

Чланом 2. Предлога закона извршена је измена члана 62. Закона којим се прописује општи успех ученика у циљу усклађивања са новим Законом о изменама и допунама Закона о основама система образовања и васпитања.

Чланом 3. Предлога закона извршена је измена члана 63. Закона којим се прописује оцењивање владања ученика у циљу усклађивања са новим Законом о изменама и допунама Закона о основама система образовања и васпитања.

Чланом 4. Предлога закона, извршена је измена члана 71. Закона којим се прописује разредни испит, тако што су ближе уређени услови под којима ученик полаже разредни испит из обавезног предмета, изборног програма и активности, у циљу усклађивања са новим Законом о изменама и допунама Закона о основама система образовања и васпитања.

Чланом 5. Предлога закона извршена је измена члана 72. Закона којим се прописује поправни испит, тако што је додато да поред ученика од четвртог до седмог разреда поправни испит полаже и ученик од другог до завршног разреда основног музичког и балетског образовања и васпитања који на крају другог полугодишта има до две недовољне закључне бројчане оцене, као и да ученик од другог до завршног разреда основног музичког и балетског образовања и васпитања полаже поправни испит у августовском испитном року, у циљу усклађивања са Законом о изменама и допунама Закона о основама система образовања и васпитања.

Чланом 6. Предлога закона извршена је измена члана 87. Закона којим се прописује вођење евиденције у циљу усклађивања са Законом о изменама и допунама Закона о основама система образовања и васпитања.

Чланом 7. Предлога закона извршена је измена члана 82. Закона којим се прописује евиденција о успеху ученика у циљу усклађивања са новим Законом о изменама и допунама Закона о основама система образовања и васпитања.

Чланом 8. Предлога закона извршена је измена члана 84. Закона којим се прописује евиденција о образовно-васпитном раду у циљу усклађивања са Законом о изменама и допунама Закона о основама система образовања и васпитања.

Чланом 9. Предлога закона извршена је измена члана 87. Закона којим се прописује вођење евиденције у циљу усклађивања са новим Законом о изменама и допунама Закона о основама система образовања и васпитања.

Чланом 10. Предлога закона додаје се нови члан 104а којим се прописује да се успех ученика петог разреда, који су у школској 2018/2019. години започели изучавање изборног програма други страни језик, оцењује бројчано почев од дана ступања на снагу овог закона, у циљу усклађивања са новим Законом о изменама и допунама Закона о основама система образовања и васпитања. Такође, прописано је да се закључна бројчана оцена овим ученицима на крају првог полугодишта утврђује на основу две бројчане оцене из наведеног програма, имајући у виду да је недељни фонд часова изборног програма други страни језик два часа, те да је прописани број оцена у току полугодишта четири оцене услов за извођење закључне оцене. Како предвиђене измене и допуне Закона ступају на снагу осмог дана од дана објављивања у „Службеном гласнику Републике Србије”, када је до краја полугодишта остало значајно мање времена у којем наставници имају прилику да ученике оцене, било је потребно предвидети могућност да се закључна оцена изведе на основу две, уместо на основу четири оцене.

Чланом 11. Предлога закона прописани су рокови за доношење подзаконских аката и важење подзаконских аката донетих до ступања на снагу овог закона.

Чланом 12. Предлога закона прописано је ступање на снагу Закона осмог дана од дана објављивања у „Службеном гласнику Републике Србије”.

IV. ПРОЦЕНА ФИНАНСИЈСКИХ СРЕДСТАВА

ПОТРЕБНИХ ЗА СПРОВОЂЕЊЕ ЗАКОНА

За спровођење Закона нису потребна средства у буџету Републике Србије.

V. АНАЛИЗА ЕФЕКАТА ЗАКОНА

У складу са одредбама члана 40. став 2. и члана 46. став 6. Пословника Владе („Службени гласник РС”, бр. 61/06 – пречишћен текст, [69/08](http://we2.cekos.com/ce/index.xhtml?&file=f59622&action=propis&path=05962201.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [88/09](http://we2.cekos.com/ce/index.xhtml?&file=f69681&action=propis&path=06968101.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [33/10](http://we2.cekos.com/ce/index.xhtml?&file=f74411&action=propis&path=07441101.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [69/10](http://we2.cekos.com/ce/index.xhtml?&file=f77016&action=propis&path=07701601.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [20/11](http://we2.cekos.com/ce/index.xhtml?&file=f80645&action=propis&path=08064501.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [37/11](http://we2.cekos.com/ce/index.xhtml?&file=f82068&action=propis&path=08206801.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-), [30/13](http://we2.cekos.com/ce/index.xhtml?&file=f93980&action=propis&path=09398001.html&domen=0&mark=false&query=&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-) и 76/14), уз Предлог закона о изменама и допунама Закона о основном образовању и васпитању, не треба приложити Анализу ефеката закона, имајући у виду да предложена законска решења не производе нове трошкове (негативне ефекте) за грађане и привреду.